ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 215.98 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 215.98 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.07 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,389 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.1 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,748 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,41,840.
இந்தியாவில் கடந்த 24 மணி நேரத்தில் 6,422 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,14,692 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.06 கோடி  வாராந்திரத் தொற்று 1.71 சதவீதமாக உள்ளது. தினசரித் தொற்று விகிதம் 2.04 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859395
பிரதமர் அலுவலகம்
பாலியில் ஜி-20 மாநாட்டிற்கு இடையே பிரதமரின் ஆஸ்திரேலிய பிரதமருடனான சந்திப்பு
பாலியில் ஜி-20 மாநாட்டிற்கு இடையே ஆஸ்திரேலிய பிரதமர் திரு ஆண்டனி அல்பேன்சை பிரதமர் திரு நரேந்திர மோடி இன்று  சந்தித்துப் பேசுகிறார். விரிவான செயல்திட்ட கூட்டாண்மை கீழ், இரு நாடுகளுக்கு இடையேயான உறவு சிறப்பாக இருப்பது குறித்தும் இந்தியா – ஆஸ்திரேலியா இடையே உயர்மட்ட பேச்சுக்கள் வழக்கமாக நடைபெறுவது குறித்தும் இரு தலைவர்களும் திருப்தி தெரிவித்தனர். பாதுகாப்பு, வர்த்தகம், கல்வி, தூய்மை எரிசக்தி மற்றும் இருநாட்டு மக்களுக்கு இடையேயான உறவு ஆகிய பல்வேறு துறைகளில் ஒத்துழைப்பு குறித்து அவர்கள் ஆய்வு செய்தனர். கல்வி குறிப்பாக உயர்கல்வி, தொழிற்கல்வி, பயிற்சி மற்றும் திறன் கட்டமைப்பு, ஆகிய துறைகளில் உள்ள கூட்டாண்மை குறித்து விரிவாக விவாதித்தனர்.
இந்தோ – பசிபிக் பிராந்தியத்தில், ஸ்திரத்தன்மை மற்றும் அமைதி நிலவுவது பருவநிலை தொடர்பான விவகாரங்கள் மற்றும் இந்தியாவின் ஜி-20 தலைமைத்துவம் உள்ளிட்ட குறித்து தங்களது கருத்துக்களை பரிமாறிக்கொண்டனர். அத்துடன் பிராந்தியம் மற்றும் சர்வதேச விவகாரங்களில் பரஸ்பரம் இருநாட்டு நலன் குறித்த தங்களது கருத்துக்களையும் தலைவர்கள் பரிமாறிக் கொண்டனர்.
விரைவில் இந்தியாவில் ஆஸ்திரேலிய பிரதமர் திரு அல்பேன்சை வரவேற்பதை எதிர்நோக்கியிருப்பதாக பிரதமர் குறிப்பிட்டார்.
---
(MSV/IR/KPG/KRS
(
சிறப்பு சேவைகள் மற்றும் கட்டுரைகள்
தாம்பரம் விமானப்படை தளத்தின் ஏர் கமாண்டிங் அதிகாரியாக திரு ரதீஷ்குமார் பொறுப்பேற்பு
சென்னை தாம்பரத்தில் உள்ள விமானப்படை தளத்தில் டிசம்பர் 22ம் தேதி நடைபெற்ற நிகழ்ச்சியில், அதன் புதிய ஏர் கமாண்டிங் அதிகாரியாக ஏர் கமோடர் திரு ரதீஷ்குமார் பொறுப்பேற்றுக்கொண்டார். அவரிடம் தாம்பரம் விமானப்படை தளத்தின் தற்போதைய ஏர் கமாண்டிங் அதிகாரி விபுல் சிங் பொறுப்பினை ஒப்படைத்தார்.
ஏர் கமோடர் ரதீஷ்குமார் இதுவரை சுக்கோய் -30, மிக் -21, கிரண் மற்றும் எச்பிடி ரக விமானங்களில் சுமார் 5 ஆயிரம் மணி நேரத்திற்கு மேல் பறந்தவர் ஆவார். இதற்குமுன்பு தாம்பரத்தில் உள்ள விமானப்படை வீரர்களுக்கான பறக்கும் பயிற்சி பள்ளியில் கமாண்டிங் அதிகாரியாக பணியாற்றியிருக்கிறார்.
திறம்பட பணியாற்றியதற்காக ரதீஷ்குமார் வாயு சேனா உள்ளிட்ட பதக்கங்களை பெற்றிருப்பது குறிப்பிடத்தக்கது.
விவசாயத்துறை அமைச்சகம்
தினை உள்ளிட்ட சிறுதானியங்கள் குறித்த விழிப்புணர்வை விவசாயிகளிடையே உருவாக்குதல்
நாடாளுமன்ற மக்களவையில் கேள்விகளுக்கு எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் கீழ்காணும் தகவல்களை அளித்தார்.
தேசிய உணவுப் பாதுகாப்பு இயக்கம் - ஊட்டச்சத்து தானியங்கள் துணை திட்டத்தின் கீழ், கேழ்வரகு , சோளம், பஜ்ரா மற்றும் தினை உள்ளிட்ட ஊட்டச்சத்து நிறைந்த சிறு தானியங்கள் குறித்த விழிப்புணர்வை செய்முறை விளக்கம் மற்றும் பயிற்சியின் மூலம் விவசாயிகளிடையே அரசு உருவாக்கி வருகிறது.
தேசிய உணவுப் பாதுகாப்பு இயக்கம் - ஊட்டச்சத்து தானியங்கள் திட்டத்தின் கீழ், பயிர் உற்பத்தி, பாதுகாப்பு தொழில்நுட்பங்கள், பயிர் அமைப்பு சார்ந்த செய்முறை விளக்கங்கள், புதிய வகை விதைகளின் உற்பத்தி மற்றும் விநியோகம், ஒருங்கிணைந்த ஊட்டச்சத்து மற்றும் பூச்சி மேலாண்மை தொழில்நுட்பங்கள், மேம்படுத்தப்பட்ட வேளாண் உபகரணங்கள், நீர் சேமிப்பு கருவிகள், விவசாயிகளின் திறன் வளர்த்தலுக்கான நிகழ்ச்சிகள், விதை சிறு பெட்டிகள் விநியோகம் உள்ளிட்டவற்றுக்காக மாநில அரசுகள் மூலம் விவசாயிகளுக்கு ஊக்கத்தொகை வழங்கப்படுகின்றன.
ஊட்டச்சத்து தானியங்களுக்கான விவசாயி உற்பத்தியாளர் அமைப்புகள், சிறப்புத்திறன் மையங்களை அமைத்தல், ஊட்டச்சத்து தானியங்களுக்கான விதை மையங்கள் ஆகியவற்றுக்கும் தேசிய உணவு பாதுகாப்பு இயக்கத்தின் கீழ் ஆதரவளிக்கப்படுகின்றன.
குறைந்தபட்ச ஆதரவு விலை முறையின் மூலம் வேளாண் பொருட்கள் அரசால் கொள்முதல் செய்யப்படுவதன் காரணமாக பயனடைந்து வரும் விவசாயிகளின் எண்ணிக்கை தொடர்ந்து உயர்ந்து வருகிறது.
இதன் மூலம் 2018-19-ம் ஆண்டு 1,71,50,873 விவசாயிகள் பலனடைந்த நிலையில்க் 2019-20-ம் ஆண்டு 2,04,63,590 விவசாயிகளும், 2020-21-ம் ஆண்டு 2,10,07,563 விவசாயிகளும் பலனடைந்தனர்.
22 முக்கிய வேளாண் பொருட்களுக்கு ஒவ்வொரு வருடமும் குறைந்தபட்ச ஆதரவு விலையை இந்திய அரசு அறிவிக்கிறது. பல்வேறு திட்டங்களின் மூலம் உரிய விலையை விவசாயிகளுக்கு அரசு வழங்குகிறது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741993
https://pib.gov.in/PressReleasePage.aspx?PRID=1741991
----
(Visitor Counter : 189
கப்பல் போக்குவரத்து அமைச்சகம்
கடல் சார்ந்த அடிப்படைக் கட்டமைப்பில் தனியார் முதலீடு
நாட்டில் தற்போது பெரும் துறைமுகங்களில் ரூ.36,765.58 கோடி முதலீட்டில் 46 அரசு, தனியார் பங்கேற்பிலான திட்டங்கள் செயல்படுத்தப்படுகின்றன. 2015-ல் தொடங்கப்பட்ட சாகர்மாலா திட்டத்தின் கீழ், சுமார் ரூ.2.63 லட்சம் கோடி முதலீட்டில் 123 அரசு, தனியார் பங்கேற்பிலான திட்டங்கள் செயல்படுத்தப்படுகின்றன. இவற்றில் ரூ.44,963 கோடி முதலீட்டில் 29 திட்டங்கள் முடிவடைந்துள்ளன. மேலும், ரூ.50,943 கோடி மதிப்பீட்டில் 31 திட்டங்கள் அமலாக்கத்தில் உள்ளன. எஞ்சிய திட்டங்கள் பல்வேறு நிலைகளில் மேம்படுத்தப்படுகின்றன.
தனியார் துறைமுகங்கள் உள்ளிட்ட பெருந்துறைமுகங்கள் அல்லாதவை சம்பந்தப்பட்ட மாநில அரசுகளின் அதிகார வரம்பிற்குள் இருக்கின்றன. மாநிலங்களவையில், கேள்வி ஒன்றுக்கு எழுத்து மூலம் அளித்த பதிலில் துறைமுகங்கள். கப்பல் போக்குவரத்து, நீர்வழிப்பாதைகள் துறைக்கான துறை அமைச்சர் திரு சர்பானந்தா சோனாவால் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813610
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய பணியாளர் நலன் பயிற்சி துறை, நிர்வாக சீர்திருத்தம் மக்கள் குறை தீர்ப்புத் துறை, ஓய்வூதியம், ஓய்வூதியர் நலத்துறை ஆகிய மூன்று துறைகளும் கோவிட் 19 சூழ்நிலையில் ஆற்றியுள்ள பணிகள் குறித்து டாக்டர் ஜிதேந்திர சிங் பரிசீலனை
, பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளி துறை இணை அமைச்சர் டாக்டர் ஜிதேந்திர சிங் பணியாளர்கள் மற்றும் பயிற்சித்துறை, நிர்வாக சீர்திருத்தம் மக்கள் குறை தீர்ப்புத் துறை, ஓய்வூதியம், ஓய்வூதியர் நலத்துறை ஆகிய துறைகளுடன் காணொளி காட்சி மூலம் கோவிட் 19 தொற்று ஏற்பட்டுள்ள சூழ்நிலையில் இந்த மூன்று துறைகளும் ஆற்றியுள்ள பணிகள் குறித்து கேட்டறிந்தார்.
நிர்வாக சீர்திருத்தம் மக்கள் குறை தீர்ப்புத் துறை, இணையதளத்தில் ஏப்ரல் முதல் தேதியிலிருந்து அன்று கோவிட் 19 தொற்றுக்கான தேசிய கண்காணிப்பு டாஷ்போர்ட் ஒன்றை டாக்டர் ஜிதேந்திர சிங் அறிமுகப்படுத்தியது நினைவிருக்கலாம். கோவிட் 19 குறித்து பெறப்பட்ட பொதுமக்கள் குறைகளை கையாள்வது தொடர்பாக, மத்திய அமைச்சகங்கள், துறைகள் மற்றும் மாநில அரசுகளுக்கு சுற்றறிக்கைகள் அனுப்பப்பட்டன.
கோவிட் 19 தொற்று தொடர்பாக வரப்பெற்ற, பொதுமக்கள் குறைகளில் 7000 குறைகளுக்கு, தீர்வு காணப்பட்டு விட்டது. குறைகளுக்குத் தீர்வு காண, சராசரியாக 1.57 நாட்கள் எடுத்துக் கொள்ளப்படுகிறது. ஏப்ரல் 12ம் தேதி வரையிலான காலத்தில், அதிகபட்ச குறைகள் வெளியுறவு விவகார அமைச்சகம்  நிதியமைச்சகம்  தொழில்துறை அமைச்சகம்  தீர்வு காணப்பட்டன. அதிகபட்சமாக ஏப்ரல் 8ம் தேதி மற்றும் 9ம் தேதி ஆகிய தினங்களில், நாள் ஒன்றுக்கு, 1315 குறைகள் தீர்த்து வைக்கப்பட்டன.
கோவிட் 19 தொற்றுக்கு எதிராக மேற்கொள்ளப்பட வேண்டிய பயிற்சிகளுக்காக சென்றவாரம் பணியாளர் நலன் பயிற்சி துறை இணையதளத்தில் அறிமுகப்படுத்தப்பட்ட பயிற்சிகள் கற்றல் வலைதளத்தில்  70,000 பேர் இதுவரை பதிவு செய்து உள்ளார்கள் என்பது குறித்து டாக்டர் ஜிதேந்திர சிங் திருப்தி தெரிவித்தார். இதில் 27 ஆயிரம் பேர் பயிற்சியைப் பூர்த்தி செய்துள்ளனர்.
வணிகம் மற்றும் தொழில்துறை அமைச்சகம்
ஜி 20 வர்த்தக மற்றும் முதலீட்டு அமைச்சர்கள் கூட்டத்தின் போது இங்கிலாந்து வர்த்தக அமைச்சர் கெமி படெனோச் மற்றும் இந்திய வர்த்தக மற்றும் தொழில்துறை அமைச்சர் பியூஷ் கோயல் இடையிலான சந்திப்பு இருதரப்பு வர்த்தக உறவுகளை மேலும் மேம்படுத்துகிறது
ஜெய்ப்பூரில் நடைபெற்ற ஜி 20 வர்த்தக மற்றும் முதலீட்டு அமைச்சர்கள் கூட்டத்தை  தொடர்ந்து, இந்தியாவின் வர்த்தக மற்றும் தொழில்துறை அமைச்சர் திரு பியூஷ் கோயல் மற்றும் இங்கிலாந்தின் வர்த்தகத்துறை அமைச்சர் திருமதி கெமி படெனோச் ஆகியோர் 2023 ஆகஸ்ட் 26 அன்று டெல்லியில் நடைபெற்று வரும் இந்தியா இங்கிலாந்து சுதந்திர வர்த்தக ஒப்பந்தத்தை  மறுஆய்வு செய்வதற்காக பங்கு எடுக்கும் கூட்டத்தை நடத்தினர். கடந்த 12 சுற்று பேச்சுவார்த்தைகளில் பல அத்தியாயங்கள் இறுதி செய்யப்பட்டுள்ள நிலையில், அடுத்த கட்ட பேச்சுவார்த்தைகள் வெற்றி பெறும் என்று இருவரும் நம்பிக்கை தெரிவித்தனர். இரு தலைமைப் பேச்சாளர்களும் தற்போதைய நிலை, தீர்வு காண்பதில் நிலுவையில் உள்ள பிரச்சினைகள் மற்றும் அவற்றைத் தீர்ப்பதற்கான அவர்களின் தொடர்ச்சியான கூட்டு முயற்சிகள் குறித்து அமைச்சர்களுக்கு விளக்கினர். இரு நாடுகளின் முயற்சிகளைப் பாராட்டிய அமைச்சர்கள், ஒருவருக்கொருவர் நோக்கங்கள் மற்றும் உணர்திறன்களை நன்கு புரிந்துகொண்டு பரிமாற்றங்களின் நல்ல வேகம் தொடர வேண்டும் என்று விரும்பினர். இரு நாடுகளுக்கும் இடையிலான பொருளாதார ஒத்துழைப்பை மேம்படுத்தும் நியாயமான, சீரான மற்றும் பரஸ்பர நன்மை பயக்கும் வர்த்தக ஒப்பந்தம் குறித்து ஒரு முடிவுக்கு வருவதற்கான தங்கள் அசைக்க முடியாத உறுதிப்பாட்டை இரு தலைவர்களும் வெளிப்படுத்தினர்.
ஜெய்ப்பூரில் நடைபெற்ற ஜி 20 டிஐஎம்எம் மாநாட்டில் சோஸ் படேனோக்கின் ஆதரவு மற்றும் ஆக்கப்பூர்வமான பங்கேற்புக்கு அமைச்சர் கோயல் நன்றி தெரிவித்தார். பி 20 உச்சிமாநாடு இந்தியா 2023 நிகழ்வுகளில் பங்கேற்கவும் அவர் அழைப்பு விடுத்தார். இந்தக் கூட்டத்தில் வர்த்தக செயலாளர் சுனில் பர்த்வால், வர்த்தக பேச்சுவார்த்தைகள் துறை தலைவர் அமண்டா புரூக்ஸ் ஆகியோரும் கலந்து கொண்டனர். 2023 ஆகஸ்ட் இறுதி வரை பேச்சுவார்த்தையை இருதரப்பும் தொடரப் போகின்றன, அதைத் தொடர்ந்து உயர் மட்டத்தில் நிலைமைகள் குறித்து ஆய்வு செய்யப்படும்..
----
ANU/AD/PKV/DL
(Visitor Counter : 83
சிறப்பு சேவைகள் மற்றும் கட்டுரைகள்
புதுச்சேரியில் நடைபெறவுள்ள தேசிய இளைஞர் விழா 2022-க்கான இலச்சினையை வெளியிட்டார் மத்திய அமைச்சர் திரு அனுராக் சிங் தாக்கூர்
வரும் 12 ஆம் தேதி தேசிய இளைஞர் விழாவை பிரதமர் திரு நரேந்திர மோடி தொடங்கி வைக்கிறார்
புதுச்சேரியில் வரும் 12 ஆம் தேதி முதல் 16 ஆம் தேதி வரை நடைபெறவுள்ள தேசிய இளைஞர் விழா-2022-க்கான இலச்சினை புதுச்சேரியில் இன்று வெளியிடப்பட்டது. மத்திய தகவல் ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் முன்னிலையில், புதுச்சேரி யூனியன் பிரதேசத் துணை நிலை ஆளுநர் டாக்டர் தமிழிசை சவுந்தரராஜன் இலச்சினையை வெளியிட்டார்.
இந்த நிகழ்ச்சியில் உரையாற்றிய மத்திய அமைச்சர் திரு அனுராக் சிங் தாக்கூர், இந்த ஆண்டுக்கான தேசிய இளைஞர் விழாவை நடத்துவதற்கு புதுச்சேரியை பிரதமரே தேர்வு செய்திருப்பது நமக்கு வரலாற்றுச் சிறப்புமிக்கத் தருணம் என்று குறிப்பிட்டார். இதன் துவக்க விழாவில்  பிரதமர் திரு. நரேந்திர மோடி பங்கேற்க இருப்பது மேலும் சிறப்பு என்றும் அமைச்சர் கூறினார். நாடு சுதந்திரம் அடைந்து 75 ஆண்டுகள் ஆனதை அமிர்தப் பெருவிழாவாகக் கொண்டாடி வரும் நிலையில், இந்த தேசிய இளைஞர் தின விழா இங்கு நடைபெறவுள்ளதாக அவர் கூறினார்.
சுவாமி விவேகானந்தரின் பிறந்த நாளான இளைஞர் தின விழாவின் வெள்ளி விழா, மகாகவி பாரதியார் மறைந்த நூற்றாண்டு ஸ்ரீ அரவிந்தரின் 150 ஆவது பிறந்த நாள் ஆகியவை இந்த தேசிய விழாவில் சங்கமிப்பதைக் சுட்டிக்காட்டிய அமைச்சர், வெளியுலகிற்கு தெரியாத விடுதலைப் போராட்ட வீரர்களை இளைஞர்களுக்கு அறிமுகப்படுத்தும் விழாவாகவும் இது அமையும் என்றார். நாடுமுழுவதிலுமிருந்து ஆயிரக்கணக்கான திறமை மிக்க இளைஞர்கள் இந்த விழாவில் கலந்து கொண்டு தங்களது திறமைகளை வெளிப்படுத்தவுள்ளதாகவும், அவர்களுக்கு இந்த விழா வாழ்க்கையில் மறக்க முடியாதத் தருணமாக இருக்கும் என்றும் அவர் கூறினார்.
இங்கு நடைபெறவுள்ள கலாச்சார விழாவில் நாட்டின் பல்வேறு பகுதிகளிலிருந்தும் வரும் இளைஞர்கள் கலந்து கொள்வார்கள் என்று கூறிய அமைச்சர், இளைஞர்கள் திறமையானவர்களாகவும், வலுவானவர்களாகவும் இருந்தால்தான் நாடு முன்னேற முடியும், அவர்களது ஆற்றலை பயன்படுத்தும் நேரம் வந்து விட்டதாகத் தெரிவித்தார். இந்த விழாவுக்கான முன்னேற்பாடுகளை பார்வையிடுவதற்காக தாம் இங்கு வந்துள்ளதாக அவர் தெரிவித்தார். இந்த விழாவை சிறப்பாக நடத்த அனைத்து விதமான ஏற்பாடுகளையும், புதுச்சேரி அரசும், துணை நிலை ஆளுநரும் மேற்கொண்டுள்ளதாகவும், மத்திய அரசை பொறுத்தவரை எந்த உதவித் தேவைப்பட்டாலும் அதனை வழங்கத் தயாராக இருப்பதாகவும் அமைச்சர் தெரிவித்தார்.
21 ஆம் நூற்றாண்டில் இந்தியாவை உலகமே உற்று நோக்குவதாகவும், தமது திறமையை, தகுதியை நிரூபிப்பதில் இளைஞர்களின் பங்கு முக்கியமானது என்றும் கூறிய அமைச்சர், உள்ளூர் மக்கள் இல்லாமல் எந்த நிகழ்ச்சியும் வெற்றி அடைய முடியாது என்பதால், அனைவரும் இதில் கலந்து கொள்ள வேண்டும் என்று கேட்டுக் கொண்டார்.
இந்த நிகழ்ச்சியில், புதுச்சேரி முதலமைச்சர் திரு என் ரங்கசாமி, கல்வி அமைச்சர் திரு நமச்சிவாயம், சட்டப்பேரவைத் தலைவர் திரு ஏம்பலம் செல்வம் உள்ளிட்டோர் கலந்து கொண்டனர்.
முன்னதாக, அமைச்சர் திரு அனுராக் சிங் தாக்கூர், விழா நடைபெறவுள்ள புதுச்சேரி பல்கலைக்கழகத்தைப் பார்வையிட்டு ஆய்வு செய்தார். புதுச்சேரி பல்கலைக்கழக துணைவேந்தர் மற்றும் உயரதிகாரிகளுடன் அமைச்சர் ஆலோசனை நடத்தினார்.
(Visitor Counter : 114
பிரதமர் அலுவலகம்
பிகாரின் முன்னேற்றத்திற்கு தேவையான தொடர்பு வசதியை மேம்படுத்தியுள்ள தர்பங்கா விமான நிலையம் குறித்து பிரதமர் மகிழ்ச்சி
பிகாரின் முன்னேற்றத்திற்கு முக்கிய பங்காற்றும் வகையில் உருவாகி இருப்பதற்காகவும், தொடர்பு வசதியை மேம்படுத்தி இருப்பதற்காகவும் தர்பங்கா விமான நிலையம் குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
தனது தந்தையுடன் முதல் முறையாக விமானத்தில் பயணிப்பதாக தெரிவித்த டிவிட்டர் பயனர் ஒருவரின் பதிவுக்கு பதிலளித்துள்ள பிரதமர், “இதை அறிந்துகொள்வதற்கு மகிழ்ச்சி அடைகிறேன்! விமான போக்குவரத்து துறையை பொருத்த வரையில், தொடர்பு மற்றும் வசதிகளை மேம்படுத்த நாங்கள் பணியாற்றி வருகிறோம்.
பிகார் வளர்ச்சியில் முக்கிய பங்காற்றும் வகையில் தர்பங்கா விமான நிலையம் உருவாகி உள்ளது,” என்று கூறியுள்ளார்.
-----
(
பிரதமர் அலுவலகம்
இந்திய வரலாற்றில் மிக அதிக அளவு நிலக்கரி உற்பத்தி செய்யப்பட்டுள்ளது குறித்து பிரதமர் மகிழ்ச்சி
இந்திய வரலாற்றில் இதுவரை இல்லாத அளவுக்கு நிலக்கரி உற்பத்தி செய்யப்பட்டுள்ளது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய நிலக்கரி மற்றும் சுரங்கத்துறை அமைச்சர் திரு பிரகலாத் ஜோஷியின் ட்விட்டருக்கு பதிலளித்துள்ள பிரதமர், கூறியிருப்பதாவது;
"பொருளாதார வளர்ச்சிக்கான முக்கியமான ஒரு துறையின் மிகச்சிறந்த சாதனை."
ஜவுளித்துறை அமைச்சகம்
தொழில்நுட்ப ஆடைகளின் பிரத்யேக ஏற்றுமதி வளர்ச்சிக் குழு அமைப்பதற்கான திட்டங்கள்: ஜவுளித்துறை அமைச்சகம் வரவேற்பு
குண்டு துளைக்காத ஜாக்கெட், தீப்பற்றாத உடை, விண்வெளி வீரர்களின் உடை போன்ற தொழில்நுட்ப ஆடைகளுக்கான பிரத்யேக ஏற்றுமதி வளர்ச்சி குழு அமைப்பதற்கான திட்டங்களை மத்திய ஜவுளித்துறை அமைச்சகம் வரவேற்கிறது.
குண்டு துளைக்காத ஜாக்கெட், தீப்பற்றாத உடை, விண்வெளி வீரர்கள் அணியும் உடை, விளையாட்டு வீரர்களின் உடைகள், சில துறைகளின் ஊழியர்களுக்கு தேவையான சிறப்பு உடைகள் ஆகியவை தொழில்நுட்ப ஆடைகள் பிரிவின் கீழ் வருகின்றன.
இந்த தொழில்நுட்ப ஆடைகளுக்கான பிரத்யேக ஏற்றுமதி வளர்ச்சி குழு அமைப்பதற்கான திட்டங்களை வரவேற்று, மத்திய ஜவுளித்துறை அமைச்சகம் இம்மாதம் ஒன்றாம் தேதி பொது அறிவிப்பு வெளியிட்டுள்ளது.
கம்பெனிகள் சட்டம் மற்றும் அமைப்பு பதிவுச் சட்டத்தின் கீழ் பதிவு செய்த ஏற்றுமதி சங்கங்களும், வர்த்தக அமைப்புகளும், தொழில்நுட்ப ஆடைகளுக்கான பிரத்யேக வளர்ச்சிக் குழு அமைப்பதற்கான திட்டங்களை டிசம்பர் 15ம் தேதிக்குள் தெரிவிக்க வேண்டும்.
சர்வதேச வர்த்தக மேம்பாடு தொடர்பாக மத்திய அரசு பிறப்பிக்கும் அனைத்து ஆணைகளையும் இந்தக் குழு பின்பற்ற வேண்டும்.
தொழில்நுட்ப ஆடை தயாரிப்பில், நாடு முன்னணியில் இருக்க வேண்டும் என்ற நோக்கில், ரூ.1,480 கோடி மதிப்பில், தேசிய தொழில்நுட்ப ஆடைகள் திட்டத்தைத் தொடங்க பொருளாதார விவகாரங்களுக்கான மத்திய அமைச்சரவைக் குழு, கடந்த பிப்ரவரி மாதம் 26ம் தேதி ஒப்புதல் அளித்தது. இத்திட்டத்தை நான்கு ஆண்டுகளுக்குள் அமல்படுத்த வேண்டும். தொழில்நுட்ப ஆடைகளுக்கான ஏற்றுமதி வளர்ச்சிக் குழு உருவாக்குவதும், இத்திட்டத்தின் ஒரு அங்கமாகும்.
பிரதமர் அலுவலகம்
ஜன்மாஷ்டமியையொட்டி அனைவருக்கும் பிரதமர் வாழ்த்து
கிருஷ்ண பகவான் அவதரித்த ஜன்மாஷ்டமி திருநாளை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார்.
ஆன்மீகம் மற்றும் பக்தியின் இந்தப் புனிதமான தருணம் மக்களின் வாழ்க்கையில் புதிய மகிழ்ச்சியையும், ஆற்றலையும் கொண்டு வரட்டும் என்று திரு. மோடி கூறினார்.
சமூக ஊடகப்பதிவில் பிரதமர் கூறியிருப்பதாவது:
"அனைவருக்கும் ஜன்மாஷ்டமி நல்வாழ்த்துகள். ஆன்மீகமும், பக்தியும் நிறைந்த இந்த இனிய தருணம் நமது குடும்ப உறுப்பினர்கள் அனைவரின் வாழ்க்கையிலும் புதிய ஆற்றலையும், புதிய உற்சாகத்தையும் அளிக்கட்டும். ஜெய் ஸ்ரீ கிருஷ்ணா!"
ரெயில்வே அமைச்சகம்
14 ஆயிரம் டன்னுக்கும் அதிகமான மருத்துவ திரவ ஆக்சிஜனை கொவிட் சிகிச்சை மையங்களுக்கு ஏற்றிச் சென்றுள்ளது
வடக்கு ரயில்வேயில் 70%-க்கும் அதிகமான வழித்தட கிலோமீட்டர் மின்மயமாக்கப்பட்டுள்ளது
வடக்கு ரயில்வேயால் இயக்கப்பட்ட 858 சிறப்பு சரக்கு ரயில்கள் பசுமை வழித்தடங்கள் மூலம் கடந்த ஆண்டு 14,403 டன் ஆக்சிஜனை க்ரையோஜெனிக் டேங்கர்களில் பஞ்சாப், ஹரியானா, உத்தரப்பிரதேசம், உத்தராகண்ட், தில்லி மாநில மருத்துவமனைகளுக்கும், கொவிட் சிகிச்சை மையங்களுக்கும் கொண்டுசென்றன.
உலகின் மிகப் பெரிய உணவுப் பாதுகாப்புத் திட்டமான பிரதமரின் வறியோர் நல உணவுத் திட்டத்திற்கு உதவியாக 2021 ஏப்ரல் – டிசம்பர் மாதங்களுக்கு இடையே பல்வேறு மாநிலங்களுக்கு சாதனை அளவாக 26 மில்லியன் டன் உணவுத் தானியங்களை வடக்கு ரயில்வே ஏற்றிச் சென்றுள்ளது. இதே காலகட்டத்தில் சரக்குப் போக்குவரத்து மூலம் முன் எப்போதும் இல்லாத உயர் அளவாக 7,064 கோடி வருவாய் ஈட்டி, வடக்கு ரயில்வே சாதனை படைத்துள்ளது.
குஜராத்தில் புதிதாக கட்டப்பட்ட கெவாடியா ரயில் நிலையத்திற்கு ஹஸ்ரத் நிஜாமுதீன் மற்றும் வாரணாசியிலிருந்து ரயில்சேவைகளைப் பிரதமர் தொடங்கி வைத்தார். இது வடக்கு மாநிலங்களிலிருந்து ஒற்றுமைச் சிலைக்கு மக்கள் பயணம் செய்ய வசதியாக இருக்கிறது.
வடக்கு ரயில்வேயில் 70%-க்கும் அதிகமான வழித்தட கிலோமீட்டர் மின்மயமாக்கப்பட்டுள்ளது.
வடக்கு ரயில்வேயைச் சேர்ந்த 11 விளையாட்டு வீரர்களும், பயிற்சியாளர்களும் இந்திய அணியில் இடம் பெற்று டோக்கியோ 2020 ஒலிம்பிக் போட்டிகளுக்கு சென்றிருந்தனர். ஒலிம்பிக் போட்டிகளின் மல்யுத்தப் பிரிவில் திரு ரவிக்குமார் தஹியா வெள்ளிப் பதக்கமும், திரு பஜ்ரங் புனியா வெண்கலப்பதக்கமும் வென்றனர். பளு தூக்கும் பிரிவில் வெண்கலப் பதக்கம் வென்ற திருமதி மீராபாய் சானுவின் பயிற்சியாளராக இருந்த திரு விஜய் சர்மாவுக்கு ஓஎஸ்டி-யாக பதவி உயர்வு அளிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1788534
குடியரசுத் துணைத் தலைவர் செயலகம்
எதிர்க்கட்சித் தலைவர் மல்லிகார்ஜூன கார்கே மார்ச் 13-ந் தேதி எழுப்பிய ஒழுங்குப் பிரச்சனை குறித்து மாநிலங்களவைத் தலைவரின் கருத்து
மாநிலங்களவை எதிர்க்கட்சித் தலைவர் எழுப்பிய ஒழுங்குப் பிரச்சனை குறித்து, மாநிலங்களவைத் தலைவர் இன்று தெரிவித்த கருத்து வருமாறு:
வெளிநாட்டில் இந்தியாவின் ஜனநாயகத்தை தாக்கி எதிர்க்கட்சியில் உள்ள ஒரு மூத்த தலைவர் தெரிவித்த கருத்துக்கள் நாடாளுமன்றத்தை அவமதித்து விட்டதாக கூறி அவை முன்னவர் திரு.பியூஷ் கோயல் மன்னிப்புக் கோரிய விஷயம் குறித்து, கடந்த மார்ச் 13-ந் தேதி மாண்புமிகு எதிர்க்கட்சித் தலைவர் திரு.மல்லிகார்ஜூன் கார்கே ஒரு ஒழுங்குப் பிரச்சனையை எழுப்பினார்.
அவை முன்னவர் யாரையும் பெயர் குறிப்பிடவில்லை. பெயர் குறிப்பிடப்படாத ஒருவர் வெளிநாட்டில் நமது நாடாளுமன்றத்தை அவமதிக்கும் வகையிலும், இழிவுபடுத்தும் வகையிலும் பேசியதைத்தான் குறிப்பிட்டார்.
நமது ஜனநாயக அரசியலில் மிகவும் உண்மையான பிரதிநிதி பேச வேண்டிய இடம் நாடாளுமன்றத்தை விட புனிதமானதல்ல. இதைக் கருத்தில் கொள்ளும்போது, எல்லா ஜனநாயக நாடுகளையும் விட பெரிதான, ஜனநாயகத்தின் தாயாக விளங்கும் இந்தியா, மனிதகுலத்தின், ஆறில் ஒரு பங்கின் தாயகம் என்பதை நான் அறிவேன். நமது நாடாளுமன்றம் ஜனநாயகத்தின் புனிதமான கருவறையாகும்.
இந்த விஷயம் குறித்து ஆராய்ந்ததில், அவை முன்னவரின் கருத்தில் எந்த அவதூறும் இருப்பதாகக் கருத இடமில்லை. அரசியல் சாசனத்தின் உறுதியான, திட்டவட்டமான விதிகளுக்கு இணங்க இதனை அனுமதிக்க முடியாது என்ற முடிவுக்கு நான் வந்துள்ளேன்.. எனவே எதிர்க்கட்சித் தலைவர் திரு.மல்லிகார்ஜூன் கார்கே எழுப்பிய ஒழுங்குப் பிரச்சனை நிராகரிக்கப்படுகிறது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நவம்பர் 21 அன்று உலக மீன்வள தினம்: மீன்வளத்தை உலகம் நிர்வகிக்கும் முறையை மாற்றி நிலையான இருப்பு மற்றும் ஆரோக்கியமான சூழலியல்களை உறுதி செய்வதன் மீது கொண்டாட்டங்கள் கவனம் செலுத்தவுள்ளன
2021 நவம்பர் 21 அன்று உலக மீன்வள தினத்தை ஒடிசாவின் புவனேஸ்வரில் அமைந்துள்ள மன்சேஸ்வர் ரயில் அரங்கில் மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத்துறை கொண்டாடவுள்ளது.
மத்திய மீன்வளம், கால்நடை பராமரிப்பு மற்றும் பால்வள அமைச்சர் திரு பர்ஷோத்தம் ரூபாலா, மத்திய மீன்வளம், கால்நடை பராமரிப்பு மற்றும் பால்வள இணை அமைச்சர் டாக்டர் எல் முருகன், மீன்வளத்துறை செயலாளர் திரு ஜதீந்திர நாத் ஸ்வைன் உள்ளிட்டோர் நிகழ்ச்சியில் கலந்து கொள்கின்றனர்.
மத்திய, மாநில அதிகாரிகள் மட்டுமில்லாது நாடு முழுவதிலும் இருந்து மீனவர்கள், மீன் விவசாயிகள், தொழில்முனைவோர், துறை நிபுணர்கள், விஞ்ஞானிகள் உள்ளிட்டோரும் நிகழ்ச்சியில் பங்கேற்கின்றனர்.
துறையில் சிறந்து விளங்கும் மாநிலங்கள், அமைப்புகள், நிறுவனங்கள், மீன் விவசாயிகள் மற்றும் தொழில்முனைவோருக்கு விருதுகளும் வழங்கப்படவிருக்கின்றன. விஞ்ஞானிகள் கலந்துகொள்ளும் தொழில்நுட்ப அமர்வுகளும் திட்டமிடப்பட்டுள்ளன.
மீன்வளத்துறையின் சாத்தியக்கூறுகளை உணர்ந்த பிரதமர் திரு நரேந்திர மோடி, ரூ 20,050 கோடி மதிப்பிலான பிரதமரின் மத்சய சம்படா திட்டத்தை 2020 மே மாதம் தொடங்கி வைத்திருப்பது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773470
----
(Visitor Counter : 220
பிரதமர் அலுவலகம்
கெவாடியாவில் தொழில்நுட்ப செயல் விளக்க மையத்தை பிரதமர் தொடங்கி வைக்கிறார்
பிரதமர் திரு.நரேந்திர மோடி குஜராத் மாநிலம் கெவாடியாவில் இன்று தொழில்நுட்ப செயல் விளக்க மையத்தை தொடங்கி வைத்தார்.
தொழில்நுட்ப செயல் விளக்க மையம் காவல் துறை, துணை ராணுவப் படைகளின் பல்வேறு அரங்குகளைக் கொண்டதாகும். உயிருக்கு ஆபத்து விளைவிக்கக் கூடிய பயங்கர ஆயுதங்கள் மற்றும் சாதாரண ஆயுதங்களை உள்ளடக்கிய நவீன தொழில்நுட்பங்கள் காட்சிக்கு வைக்கப்பட்டுள்ளன.
மத்திய தொழில் பாதுகாப்புப் படை, மத்திய ஆயுதக் காவல் படை, எல்லைப் பாதுகாப்புப் படை, தேசிய பாதுகாப்புப் படை மற்றும் மாநில காவல் துறை பிரிவுகள் தங்களது நவீன தொழில்நுட்பத்தை அரங்குகளில் காட்சிப்படுத்தி உள்ளன. விமானப் பாதுகாப்பு, படைகளை நவீனப்படுத்துதல், டிஜிட்டல் முன்முயற்சிகள் போன்றவை இதில் முக்கிய அம்சங்களாகும்.
விமான நிலையங்களில் முகத்தை அடையாளம் காட்டும் திறன்மிகு தொழில்நுட்பம், தேசிய பாதுகாப்புப் படையின் சாகசங்கள், தொலை தூரக் கட்டுப்பாட்டில் இயங்கும் வாகனங்கள் மற்றும் உபகரணங்கள் ஆகியவற்றில் பயன்படுத்தப்படும் நவீன தொழில்நுட்பம் மத்திய தொழில் பாதுகாப்புப் படை அரங்கில் மையப்படுத்தப்பட்டிருந்தன.
அனைத்து அவசர அழைப்புகளுக்கும் ‘112’ என்ற ஒரே எண்ணை மையப்படுத்தும் முன்முயற்சியை மத்திய உள்துறை அமைச்சகம் பிரதானமாக காட்சிப்படுத்தியிருந்தது. பாலியல் குற்றங்கள் குறித்த தேசிய தரவுகள், இ-முலாகத் மற்றும் டிஜிட்டல் முன்முயற்சிகள், உள்துறை அமைச்சகத்தின் காட்சிப்பட்டியலில் முக்கிய இடத்தை பிடித்துள்ளன.
மத்திய ஆயுதக் காவல் படை அரங்கில், அந்தப் படையை சேர்ந்தவர்கள் பெற்ற தீரச் செயல்களுக்கான பதக்கங்கள் மற்றும் விருதுகள் காட்சிப்படுத்தப்பட்டிருந்தன. 1939 முதல் சிஆர்பிஎப் பங்கெடுத்த போர்கள் நினைவு கூரப்பட்டு காட்சிக்கு வைக்கப்பட்டிருந்தன.
குஜராத் காவல் துறை காட்சிப்படுத்தியிருந்த விஷ்வாஸ் திட்டம், நவீன தொழில்நுட்ப கியர்கள் ஆகியவற்றை பிரதமர் பார்வையிட்டார். தில்லி காவல் துறை, டிஜிட்டல் முன்முயற்சிகளையும், ஜம்மு-காஷ்மீர் காவல் துறை, நாட்டின் பாதுகாப்பை உறுதி செய்வதற்கு பயன்படுத்தப்படும் வாகனங்களையும் காட்சிப்படுத்தியிருந்தன.
சட்டம் மற்றும் நீதித்துறை அமைச்சகம்
ஆலோசனைகளை வரவேற்று வெளியிடப்பட்ட வரைவு நோட்டரிகள்  மசோதா
நோட்டரிகள் எனப்படும் சட்டப்பூர்வ சான்று அலுவலர்கள் தொழிலை ஒழுங்குபடுத்துவதற்காக நோட்டரிகள் சட்டம், 1952 நாடாளுமன்றத்தால் இயற்றப்பட்டது. பரிந்துரைக்கப்பட்ட தகுதிகளை உடைய நோட்டரிகளை மத்திய மற்றும் மாநில அரசுகள் நியமிக்க அதன் கீழ் உருவாக்கப்பட்ட விதிகள் அதிகாரம் அளிக்கின்றன.
நோட்டரி பப்ளிக் ஆக பணியாற்ற விரும்பும் இளம் தகுதி வாய்ந்த சட்டப் பயிற்சியாளர்களுக்கு வாய்ப்பு வழங்கப்பட வேண்டும் என்று உணரப்படுகிறது. அவர்களின் தொழிலை சிறப்பாக கட்டியெழுப்ப இது உதவும்.
இதைக் கருத்தில் கொண்டு, வரம்பற்ற புதுப்பித்தலைக் குறைப்பதன் மூலம் பதினைந்து ஆண்டுகள் வரை  நோட்டரிகளின் ஒட்டுமொத்த காலத்தை கட்டுப்படுத்த முன்மொழியப்பட்டுள்ளது, இதனால் இளைஞர்களுக்கு வாய்ப்பு கிடைக்கும், நோட்டரி பணியின் சிறந்த வளர்ச்சி மற்றும் ஒழுங்குமுறைக்கு இது வழிவகுக்கும் மற்றும் தொழிலின் தேவைகளை எளிதாக்கும்.
மேற்கண்ட நோக்கங்களை அடையவும், தவறான நடத்தைகள் மற்றும் மோசடிகளை தடுக்கவும், தொழிலை டிஜிட்டல் மயமாக்கவும் நோட்டரிகள் சட்டம், 1952-த்தை திருத்துவதற்காக வரைவு நோட்டரிகள்  மசோதா உருவாக்கப்பட்டுள்ளது.
இது குறித்த கருத்துகள் பங்குதாரர்களிடம் இருந்து வரவேற்கப்படுகிறது. மேலே கூறப்பட்ட வரைவு மசோதாவின் நகல், சட்ட விவகாரத் துறையின் இணையதளத்தில்  கருத்துகள்/பார்வைகளுக்காக பதிவேற்றம் செய்யப்பட்டுள்ளது. 2021 டிசம்பர் 15-க்குள் கருத்துகளை அனுப்பலாம்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778711
(Visitor Counter : 211